jkorsvik/nowiki_second_scrape_merged huggingface dataset:
NPD Group

NPD Group, Inc. (tidligere National Purchase Diary) er et ledende globalt markedsutforskningsselskap som ble grunnlagt i 1967. Det gir ut forbruker- og detaljhandelinformasjon til produsenter og detaljister. Hovedkvarteret til NPD Group ligger i Port Washington, New York med kontorer i USA, Storbritannia og Den europeiske union. Selskapets  administrerende direktør er Tod Johnson.


== Eksterne lenker ==
Offisielt nettsted
Breivikveien (Arendal)

Se pekerside for flere forekomster av Breivikveien.Breivikveien (1–27, 2–16) er en del av fylkesvei 134 på Eydehavn i Arendal kommune, Aust-Agder.
Veien går fra krysset Skoleveien / Else Hagens vei til Breivika. Sidevei er Sankerveien. Veien er asfaltert og er 1 km lang.


== Referanser ==
Sankerveien (Arendal)

Sankerveien er en kommunal vei på Eydehavn i Arendal kommune, Aust-Agder. 
Veien går fra Breivikveien til veis ende. Veien er 170 meter lang.
Worldwide Pants Incorporated

Worldwide Pants Incorporated er et amerikansk produksjonsselskap for film og tv, eid av den kjente komikeren og programlederen David Letterman. Selskapet produserer blant annet talkshowene Late Show with David Letterman og Late Late Show with Craig Ferguson for CBS.
Selskapet har hovedkvarter i Ed Sullivan Theater i New York City. President og administrerende direktør er tidligere produksjonsleder for Late Show Rob Burnett. Tidligere produksjonsleder for Tonight show starring Johnny Carson og Late Show og nåværende produksjonsleder for Late Late Show with Craig Ferguson, Peter Lassally, er senior visepresident.
Det første programmet de produserte var Late Night with David Letterman på NBC, sammen med Carson Productions og NBC Productions.


== Clear Entertainment/C.E. Music ==
Worldwide Pants startet Managementselskapet Clear Entertainment og plateselskapet C.E. Music i 2010. Deres første signering var bandet Runner Runner.De har senere signert The Rambles og Lucy Walsh


== TV-programmer ==
Sesame Street: When Families Grieve i samarbeid med Sesame Workshop og Lookalike Productions (2010) (PBS)
Families Stand Together: Feeling Secure in Tough Times i samarbeid med Sesame Workshop og Lookalike Productions (2009) (PBS)
Coming Home: Military Families Cope With Change i samarbeid med Sesame Workshop og Lookalike Productions (2009) (PBS)
The Tony Mendez Show CBS(Kun på nett via hjemmesiden til CBS)
The Youngest Candidate (2008)
The Knights of Prosperity (2007) (ABC)
Late Late Show with Craig Ferguson (2005–)
Ed (2000–2004) (NBC)
Welcome to New York (2000–2001)
The Late Late Show with Craig Kilborn (1999–2004)
The High Life (1996) (HBO)
Alle Elsker Raymond (1996–2005)
The Late Late Show with Tom Snyder (1995–1999)
The Bonnie Hunt Show (1995–1996)
The Building (1993)
Late Show with David Letterman (1993–2015) (CBS)
Late Night with David Letterman (?-1993) (NBC)


== Filmer ==
We Made This Movie (2012)
Strangers with Candy (2005)
Housewives: The Making of the Cast Album(1994)(kortfilm m/Chris Elliott)
The Traveling Poet (1993)(kortfilm m/Chris Elliott)


== Referanser ==


== Eksterne lenker ==
Worldwide Pants Incorporated hos Internet Movie Database
Who Ever Said Comedy Had To Be Fun?
Worldwide Pants CEO Rob Burnett Tries On A Pair Of Films
Claudio López

Claudio Javier López (født 17. juli 1974 i Río Tercero) er en tidligere argentinsk fotballspiller som sist spilte  for den amerikanske klubben Colorado Rapids i Major League Soccer.
El Piojo (lusa) begynte den profesjonelle karrieren i Estudiantes de La Plata i Argentina i 1990, da han var 16 år gammel. Året etter gikk han til Racing Club de Avellaneda, der han ble til 1996, da han dro til spanske Valencia CF.
Han ble i Valencia i fem år, og var med på å spille finale i Mesterligaen sesongen 1999-2000. Deretter gikk han til SS Lazio i Serie A. López slet med skadeproblemer i Lazio, og innfridde aldri de store forventningene.
López spilte for meksikanske Club América. I 2005 hjalp han laget til dets tiende ligamesterskap.
I 2007 returnerte El Piojo til argentinske Racing Club de Avellaneda, 11 år etter at han forlot klubben og landet.
7. mars 2008 ble det kunngjort at Lopez hadde signert en kontrakt med Kansas City Wizards. Han scoret i debutkampen mot DC United 29. mars 2008.
Han spilte 58 landskamper for Argentina, og scoret 10 mål. Han deltok under både VM 1998 og VM 2002.


== Eksterne lenker ==
(de) Claudio López – Munzinger Sportsarchiv 
(en) Claudio López – Olympedia 
(en) Claudio López – Sports-Reference (OL-resultater – arkivert) 
(en) Claudio López – FIFA 
(en) Claudio López – Major League Soccer 
(en) Claudio López – Transfermarkt 
(en) Claudio López – national-football-teams.com 
(en) Claudio López – WorldFootball.net 
(en) Claudio López – FootballDatabase.eu 
(en) Claudio López – Soccerway
William Quan Judge

William Quan Judge (født 13. april 1851 i Dublin i Irland, død 21. mars 1896 i New York i USA) var en irsk-amerikansk forfatter, jurist, esoteriker, okkultist og teosof.


== Liv og virke ==


=== Bakgrunn ===
William Quan Judge ble født i Dublin i Irland. I 1864 utvandret han 13 år gammel til USA sammen med familien og vokste opp i Brooklyn. 21 år gammel ble han en naturalisert statsborger i USA. I 1872 bestod han sin juridiske eksamen ved New York State Bar, og spesialiserte seg i kommersiell lovgivning.


=== Teosofi ===
Den 17. november 1875 var Judge en av 17 personer som deltok i grunnleggelsen av Teosofisk Samfunn i New York. Judge skrev en rekke artikler om teosofi for ulike teosofiske magasiner, og forfattet første bind av «The Ocean of Theosophy» i 1893.
I 1884 ble han generalsekretær for bevegelsens amerikanske seksjon, med Abner Doubleday som president. Han ble også Teosofisk Samfunns visepresident  internasjonalt. 
Da Helena Petrovna Blavatsky og oberst Henry Steel Olcott i 1885 forlot USA og reiste til India, styrte dermed Judge bevegelsen lokalt, samtidig som han jobbet som advokat.
Etter Helena Petrovna Blavatskys død i 1891, mente Judge å finne belegg i Mahatma-brevene for at han var den rettmessige arvtager til bevegelsens lederskap. Oberst Olcott og Annie Besant anklaget Judge for å forfalske brevenes innhold.
Ved den amerikanske seksjonens årsmøte den 28. april 1895 vedtok et stort flertall å bryte ut av Teosofisk Samfunn, og grunnlegge «Det teosofiske samfunn i Amerika». Utbrytergruppen kaller seg idag for Teosofisk samfunn Pasadena, ofte med tilføyelsen internasjonalt hovedkvarter, Pasadena, California. Utbryterne beslagla alle eiendelene til Teosofisk Samfunn i USA og utnevnte Judge til president på livstid. Den opprinnelige organisasjonen har idag sitt hovedsete i India, og er også kjent som Teosofisk Samfunn – Adyar.
Utbryterne mistet imidlertid snart sin sterke leder allerede året etterpå, da Judge døde i New York. Katherine Tingley ble deretter bevegelsens nye leder.


== Referanser ==


== Eksterne lenker ==
(en) William Quan Judge – kategori av bilder, video eller lyd på Commons
Olav Viksmo-Slettan

Olav Viksmo-Slettan (også skrevet Olav Viksmo Slettan, født 27. april 1965 på Tolga) er en norsk radio- og fjernsynsreporter i NRK. Han begynte sin radiokarriere i Radio Vest.Han har blant annet vært programleder for NRKs TV-serier Reparatørene og Sommer-Lørdag samt programleder og reporter i radioprogrammene Reiseradioen og Nitimen. Fra 2010 til 2019 har han også kommentert Eurovision Song Contest for NRK. Sammen med Børge Ousland ble han i 2000 den første i verden til å direktesende en Nordpol-ekspedisjon.Viksmo-Slettan er også en ivrig supporter av Kjelsås Fotball og har på et tidligere tidspunkt sittet i klubbens styre.
Viksmo-Slettan har skrevet flere bøker. I 2013 ga han ut boken Full storm. Naturkatastrofer og ekstremvær i Norge, som skildrer de største naturkatastrofene som har berørt oss nordmenn opp gjennom historien. To år senere skrev han boken Ekte helter (2015). 


== Bibliografi ==
Du skjødded iggetigg! (1999) Sammen med Hans-Petter Jørgensen
Pappa (2001)
Reparatørene (2002)
En fin dag for fotball (2003) Sammen med Arne Scheie
Hevnerens håndbok (2005)
Den bemerkelsesverdige historien om Dingo Mortmann (2006)
Norske Blinkskudd (2008)
Full Storm. Naturkatastrofer og ekstremvær i Norge (2013)
Ekte helter. Når liv står på spill (2015)


== Referanser ==
Hvepsen

Hvepsen var et vittighetsblad i Norge utgitt i perioden 1905 til 1927. Hvepsen ble etablert som en reaksjon mot at de fleste andre vittighetsblader som i varierende grad var konservative og negativt innstilt til den framvoksende arbeiderbevegelsen. 
Hvepsen var knyttet til arbeiderbevegelsen i hele sin levetid, og selv om bladet har tydelig sosialdemokratisk kunne det også være kritisk til den bevegelsen bladet var en del av, deriblant nye politiske retninger som den Norges Kommunistiske Parti representerte. Men hovedskytset ble rettet mot det borgerlige samfunnet og dets representanter som politikere og øvrig øvrighet.
Initiativet til utgivelsen av bladet kom fra fagbevegelsen og Arbeiderpartiet i Kristiania. Første redaktør var Hans Østerholt som også var kasserer i Jern- og metallarbeiderforbundet. Flere tegnere var knyttet til bladet, en av de mest kjente var Jens R. Nilssen. En annen sentral medarbeider var Johan Falkberget.
I 12 profiler fra Holla og Lunde utgitt av Lunde antikvariat i 1995, der blant annet Østerholt beskrives, skriver forfatter Gerhard Hedlund: «Hvepsen var ment som et bidrag i samfunnsdebatten. Den stakk. Fortrinnsvis mot den ikke-sosialistiske delen av samfunnet».
Hvepsen ble svært populært og ble større enn sine borgerlige konkurrenter. Etter partisplittelsen i 1921 ble Hvepsen med over til det nyetablerte Norges Socialdemokratiske Arbeiderparti og flyttet blant annet ut av lokalene i Folkets Hus i Oslo. Det nystartede Rebell var et forsøk fra partiet og fagbevegelsen på å erstatte Hvepsen, men det lyktes ikke og bladet gikk raskt inn. I 1927 gikk Hvepsen inn og forlagsrettighetene ble overlatt til Arbeidermagasinet, senere Magasinet for Alle.
Hans Østerholt

Hans Østerholt (født 29. august 1873 i Holla, død 7. november 1958) var redaktør og tillitsvalgt i norsk fagbevegelse. Blant tillitsvervene var forretningsfører i Den Nye Social-Demokraten i 1924-25. Fra 1926 til 1930 var han bestyrer av Bryn samvirkelag i Oslo.
Han er likevel kanskje best kjent som initiativtaker og redaktør i vittighetsbladet Hvepsen.
Han skrev selv flere bygdefortellinger som gikk som føljetonger. Østerholt redigerte lenge juleheftet Julehygge samt det litterære magasinet Blinken.


== Referanser ==


== Eksterne lenker ==
Bilde
Adrie van der Poel

Adrianus Aloysius Jacobus (Adrie) van der Poel (født 17. juni 1959 i Hoogerheide, Nederland) er en nederlandsk tidligere syklist. Rittet Grand Prix Adri van der Poel er oppkalt etter han. Han var en profesjonell syklist fra 1981 til 2000. Hans største meritter inkluderer seks klassikere, to etappeseirer i Tour de France og VM i sykkelcross i 1996. Han fikk også sølvmedalje i VM i landeveissykling i 1983 bak Greg LeMond, samt fem andreplasser i VM i sykkelcross. I 1983 testet han positivt på stryknin.


== Referanser ==


== Eksterne lenker ==
(de) Adrie van der Poel – Munzinger Sportsarchiv 
(en) Adrie van der Poel – Olympedia 
(en) Adrie van der Poel – Sports-Reference (OL-resultater – arkivert) 
(en) Adrie van der Poel – ProCyclingStats 
(en) Adrie van der Poel – Cycling Archives 
(en) Adrie van der Poel – CycleBase
Ben Plucknett

Walter Harrison ("Ben") Plucknett (født 13. april 1954 i Beatrice, Nebraska – død 17. november 2002 i Essex, Missouri) var en amerikansk friidrettsutøver, som konkurrerte i diskoskast. 
Plucknett deltok i mange nasjonale og internasjonale konkurranser, og var tatt ut i den amerikanske troppen til OL i 1980 i Moskva, men deltok ikke pga. den amerikanske boikotten av lekene. I 1981 forbedret han verdensrekorden i diskos ved to anledninger, det siste kastet på 72,34 meter ble oppnådd i Stockholm 7. juli. En knapp uke etter den siste rekorden, testet han positivt på nortestosteron, mistet begge rekordene, og ble senere utestengt i 18 måneder. Kastet på 72,34 meter ble stående som amerikansk rekord, og er det fortsatt. Etter at han la opp som diskoskaster på slutten av 1980-tallet, begynte han å delta i strongman-tevlinger, mellom annet de skotske Høylandslekene.


== Referanser ==


== Eksterne lenker ==
(de) Ben Plucknett – Munzinger Sportsarchiv 
(en) Ben Plucknett – World Athletics 
(en) Ben Plucknett – Track and Field Statistics
Vladislav Piskunov

Vladyslav Jurijovovitsj Piskunov (ukrainsk: Владислав Юрійович Піскунов, født 7. juni 1978) er en tidligere ukrainsk sleggekaster.
Piskunov vant opprinnelig gullmedalje under VM for juniorer i 1994, men ble diskvalifisert etter en positiv dopingtest. I VM i 2005, ble han igjen tatt for doping, denne gang for drostalone (anabole steroider), og utestengt på livstid.Han har en personlig rekord på 82,23 meter, fra april 2002 i Koncha Zaspa.


== Referanser ==


== Eksterne lenker ==
(en) Vladislav Piskunov – Olympedia 
(en) Vladislav Piskunov – Sports-Reference (OL-resultater – arkivert) 
(en) Vladislav Piskunov – World Athletics 
(en) Vladislav Piskunov – Track and Field Statistics
Nordpeis

Nordpeis AS er et norsk merkevarebasert konsern med datterselskap 
Northstar Sp.zo.o. som eier to fabrikker i Polen. 
Nordpeis er Norges største leverandør av peiser og har en betydelig markedsandel innen ovner og piper. Nordpeis er en fullsortiments leverandør av vedfyrt varme.
Design og kvalitet er en av Nordpeis fremste konkurransefordeler. Hovedproduksjonen er prefabrikkerte peisomramminger laget i stålfiberarmert lettbetong. Selskapet produserer også ovner og peisinnsatser av både støpejern og platestål, og har eget anlegg for steinforedling, blant annet granitt og marmor. 
Nordpeis AS har hovedkontor utenfor Drammen. Her betjenes funksjonene design, produkt, marked, salg, logistikk og administrasjon.


== Historie ==
Nordpeis AS ble opprettet i 1990. Selskapet kjøpte opp Scandia Varme AS på Sunndalsøra i 2000.
Fimaet het Nord-Interiør AS frem til 2001, da navnet ble endret til Nordpeis AS.
Nordpeis AS ble kjøpt opp av det svenske industrikonsernet Nibe Industrier AB i 2005, og er idag en del av divisjon Nibe brasvärme.


== Eksterne lenker ==
Offisielt nettsted 
Paraplyside for de skandinaviske landene
Offisielt nettsted datterselskap
Hett salg i het bransje artikkel i E24
Offisielt nettsted Nibe brasvärme
Malick Mane

Malick Mane (født 14. oktober 1988) er senegalesisk angrepsspiller som spiller for IFK Göteborg.


== Eksterne lenker ==
(en) Malick Mane – kategori av bilder, video eller lyd på Commons 
(en) Malick Mane – Transfermarkt 
(en) Malick Mane – national-football-teams.com 
(en) Malick Mane – WorldFootball.net 
(en) Malick Mane – FootballDatabase.eu 
(en) Malick Mane – Soccerway 
(en) Malick Mane – FBref 
www.sogndalfotball.no – Spillerens profil
Mathias Raade Olsen

Mathias Raade Olsen (født 29. august 1991) er en norsk målvakt på Randaberg. 
Han har tidligere spilt for Sandefjord og var utleid derfra til Ørn-Horten frem til august 2010, da han ble tilbakekalt som følge av salget av Espen Bugge Pettersen. Han er også sønn av målvakttreneren til Sandefjord Fotball, Hans Petter Olsen.


== Eksterne lenker ==
(en) Mathias Raade Olsen – Transfermarkt 
Sandefjord Fotball.no – Spillerens profil
Samuel Camazzola

Samuel Camazzola (født 30. august 1982 i Caxias do Sul) er en brasiliansk midtbanespiller som spilte 2008- og 2009-sesongen for Sandefjord Fotball. Han var klubbens best betalte spiller men overbeviste aldri til fornyet kontrakt.


== Referanser ==


== Eksterne lenker ==
(en) Samuel Camazzola – Transfermarkt 
(en) Samuel Camazzola – FootballDatabase.eu 
(en) Samuel Camazzola – Soccerway
Uta Pippig

Uta Pippig (født 7. september 1965 i Leipzig, daværende Øst-Tyskland) er en tidligere tysk maratonløper, den første til å vinne Boston Marathon tre år på rad (1994–1996). Hun har også vunnet Berlin Marathon tre ganger (1990, 1992 og 1995), samt New York City Marathon en gang (1993).


== Bakgrunn ==
Pippig begynte med løping som trettenåring i hjemlandet Øst-Tyskland. Hun studerte medisin på universitetet i Berlin. Etter fullførte studier, satset hun for fullt på løping. Like før gjenforeningen av Tyskland i 1990, forlot hun landet.


== Rekorder ==
Pippig sine personlige rekorder er følgende; 5 000 meter 15:03, 10 000 meter 31:21, halvmaraton 67:58 og maraton 2:21:45.


== Doping ==
I 1998 ble hun tatt med et for høyt forholdstall mellom testosteron og epitestosteron, og utestengt i to år. Imidlertid hevdet hun å ha ekstra lave verdier av epitestosteron pga. en kronisk sykdom, og at nivået av testosteron var helt normalt.


== Referanser ==


== Eksterne lenker ==
(de) Uta Pippig – Munzinger Sportsarchiv 
(en) Uta Pippig – Olympedia 
(en) Uta Pippig – Sports-Reference (OL-resultater – arkivert) 
(en) Uta Pippig – World Athletics 
(en) Uta Pippig – Track and Field Statistics 
Uta Pippig sin offisielle webside
Artikkel om Uta Pippig i Boston Globe
Patrick Walker

Patrick Walker (20. desember 1959) er en irsk fotballspiller og fotballtrener som  spilte høyre back og midtbane for engelske Gillingham FC (1977-82) og irske Bohemian FC (1982-83) før han flyttet permanent til Sverige. I Sverige spilte han for BK Häcken (1983-86) og GIF Sundsvall (1987-91). Han fikk også med seg 2 kamper for det irske U-21 landslaget (1977-78).Han var trener for Sandefjord Fotball fra 2008 til 9 mai 2011. Han tok over for Tor Thodesen, etter rekke dårlige resultater i sesongstarten 2008 i Adeccoligaen.Walker trente Sandefjord opp i Tippeligaen på første forsøk og sørget for klubbens besteplassering noen sinne i tippeligaen i 2009. Siden den gang har det gått bare nedover. Walker mistet jobben etter 1-2 tapet mot Kongsvinger. Tidligere har han blant annet trent Örebro SK, Kalmar FF og GIF Sundsvall, og en kort stund etter at han forlot Sandefjord i 2011trente han Assyriska FFHan er far til fotballspilleren og sangeren Kevin Walker som vant svensk Idol 2013. Sønnen spiller nå for Örebro SK og har tidligere spilt for AIK, GIF Sundsvall og Djurgården IF. Hans andre sønn Robert Walker har tidligere spilt for Örebro, Jönköpings Södra IF og BK Forward. Mens Patrick Walker trente Örebro fra 2005 til 2007 fikk han i deler av denne perioden mulighet til å trene begge sine sønner.  


== Referanser ==


== Eksterne lenker ==
(en) Patrick Walker – WorldFootball.net
Karl Wittfogel

Karl August Wittfogel (født 6. september 1896 i Woltersdorf i Niedersachsen, død 25. mai 1988 i New York City) var en tysk-amerikansk forfatter, historiker og sinolog.


== Liv og virke ==
Wittfogel tok sin filosofiske doktorgrad ved Johann Wolfgang Goethe-Universität i 1928. Han ble medlem av Tysklands kommunistparti, Kommunistische Partei Deutschlands, i 1920 og var aktivt medlem på 1920-tallet og begynnelsen av 1930-tallet. Mellom 1925 og 1933 var han medlem av Frankfurterskolen som vokste frem rundt Institut für Sozialforschung i Frankfurt. I løpet av denne perioden var han en høylytt kritiker av det tyske nazipartiet NSDAP og da Hitler kom til makten i 1933 så han seg nødt til å forlate Tyskland. Før han kunne dra ble han arrestert og internert i en konsentrasjonsleir, men ble løslatt etter internasjonalt press.
Han flyttet til USA og ble amerikansk statsborger i 1939. Han holdt akademiske posisjoner ved Columbia University og ved Universitetet i Washington i Seattle hvor han virket som professor i historie mellom 1947 og 1966.


=== Akademisk virke ===
Wittfogel er best kjent for sitt verk Oriental Despotism: A comparative Study of Total Power (Orientalsk tyranni: en sammenlignende studie av fullstendig makt), som ble utgitt 1957. Han startet fra en marxistisk analyse i henhold til tankene til Max Weber om Kina og Indias «hydraulisk-byråkratiske funksjonærstat», det såkalte hydrauliske samfunn som hadde sin forutsetning i elver og kanalsystemenes administrative krav, og bygget på Karl Marx’ syn på den asiatiske metoden for (mat-)produksjon. Wittfogel kom opp med en analyse av vanningsanleggenes rolle i oldtidens riker i Asia (Kina, India, Sumer og Egypt, sistnevnte lå riktignok hovedsakelig i Afrika), de byråkratiske strukturer som var nødvendige for å opprettholde dem og den innvirkning disse hadde på samfunnet. I hans syn var mange samfunn i hovedsakelig i Asia avhengig av å bygge store irrigasjon- og vanningsanlegg og for å gjøre dette måtte staten organisere tvangsarbeid fra befolkningen. Det krevde et stort og komplekst byråkrati fylt med kompetente og skriftlærde ledere. Denne strukturen var også tilpasset for å knuse sivil ulydighet og enhver uro som truet statens totale makt. En slik stat ville uunngåelig bli meget despotisk, mektig, rikt og stabilt.
Etter at Wittfogel kom til USA begynte han å revurdere kommunismens vesen og ble etterhvert en sterk motstander av dens ideologi. Han kom til å mene at den sosialiserte økonomi i Sovjetunionen ville uunngåelig føre til et despotisk styre selv mer tyrannisk en de i «tradisjonelle Asia». Wittfogel kom til å betrakte Sovjetunionen og Folkerepublikken Kina som de største trusler mot menneskehetens videre utvikling. Disse to statene var de eksempler han hadde i tankene da han skrev om «asiatisk tyranni». Han vitnet for en av Joseph McCartys antikommunistiske domstoler i 1951.


== Referanser ==


== Eksterne lenker ==
Columbia Encyclopedia, artikkel om Wittfogel Arkivert 29. mai 2008 hos Wayback Machine.
Johann I Josef av Liechtenstein

Johann I Josef av Liechtenstein (født 26. juni 1760, død 20. april 1836) var den tiende fyrsten av Liechtenstein mellom 1805 og 1836.
Han var den fjerde sønnen av Franz Josef I og den siste fyrsten under Det hellige romerske rike av den tyske nasjon, mellom 1805 og 1806.
Da han var 22 år begynte han sin militære karriere i den østerrikske hær, og deltok som oberst i de ottomanske krigene og Napoleonskrigene.
32 år gammel giftet han seg med den 16 år yngre Josepha Sophie von Furstenberg-Weitra, og de fikk 15 barn.


== Referanser ==
Gulden kunstverk

Gulden Kunstverk, etablert i 1985, er et  kunstgalleri på Steinberg 
mellom Mjøndalen og Hokksund. Galleriet representerer cirka 60 kjente kunstnere.
Gulden Kunstverk består av låven, galleriet og Kaféen. Galleriet har skiftende utstillinger gjennom hele året.
Gulden Guitars holder også til på Gulden Kunstverk, her kan man 
reparere ulike strengeinstrumenter eller få bygget nye.
Gulden Kunstverk ligger langs Drammenselva.


== Utvalgte utstillere ==
Lars Elling
Eva Harr
Dagfinn Knudsen
Reidar Kolbrek
Morten Juvet
Guy Krohg
Ann Mari Sørhøy
Hanne Tharaldsen
Per Ung


== Eksterne lenker ==
Offisielt nettsted
(en) Gulden kunstverk – kategori av bilder, video eller lyd på Commons
Lance Bass

James Lance Bass (født 4. mai 1979) er en amerikansk sanger, skuespiller, film- og TV-produsent og forfatter. Han vokste opp i Mississippi og ble kjent for å ha basstemmen i boybandet 'N Sync. Bandets suksess førte til at Bass eksperimenterte med film og TV, hovedsakelig som skuespiller og produsent. Bass' mest kjente rolle er i filmen On the Line fra 2001.


== Referanser ==


== Eksterne lenker ==
(en) Offisielt nettsted 
(en) Lance Bass – kategori av bilder, video eller lyd på Commons 
(en) Lance Bass – galleri av bilder, video eller lyd på Commons 
(en) Lance Bass på Internet Movie Database 
(sv) Lance Bass i Svensk Filmdatabas 
(da) Lance Bass på Scope 
(fr) Lance Bass på Allociné 
(en) Lance Bass på AllMovie 
(en) Lance Bass hos Rotten Tomatoes 
(en) Lance Bass hos The Movie Database 
(en) Lance Bass hos Internet Broadway Database 
(en) Lance Bass hos Behind The Voice Actors 
(en) Lance Bass på Discogs 
(en) Lance Bass på MusicBrainz 
(en) Lance Bass på Last.fm 
(en) Lance Bass på Genius — sangtekster 
(en) Lance Bass på AllMusic 
(en) Lance Bass på Twitter 
(en) Lance Bass på Facebook 
(en) Lance Bass på Instagram 
Lance Bass på YouTube 
(en) Lance Bass på TikTok
Kykkelsrud

Kykkelsrud er et sted i Askim kommune i Østfold. 
På Kykkelsrud ligger Kykkelsrud kraftverk og et stort boligfelt. En ny motorvei går gjennom området. På Kykkelsrud har det vært drevet omfattende industri helt siden 1600-tallet, så som sagbruk og smelteverk, i tillegg til Kykkelsrud kraftverk, som ble påbegynt i 1900. 
På Kykkelsrud finnes også gruvene i Romsåsen, et gammelt nikkelverk som ble drevet fra 1867-1877, som er blitt en turistattraksjon i Askim etter omfattende dugnadsarbeid.